DDRs Nasjonale Front (til 1973 Nationale Front des demokratischen Deutschland) var en sammenslutning av partier og masseorganisasjoner i DDR. Gjennom den nasjonale front skulle alle grupper i samfunnet ha politisk innflytelse. Den reelle situasjonen var at den nasjonale front var et middel for kommunistpartiet SED for å sikre sin totale kontroll i samfunnet gjennom blokkpartiene og masseorganisasjonene.